Роман Петрович Бессмертный

Роман Петрович Бессмертный ( 15 қараша 1965 жыл, Мотыжин ауылы, Макаровский ауданы, Киев облысы, Украина КСР) — украин саяси қайраткері, мемлекет қайраткері, дипломат, Украина Конституциясы авторларының бірі.

 Отбасы 
Безсмертныйдың әкесі марқұм - Петр Кириллович. Мотыгин ауылдық кеңесінде жерге орналастырушы болып жұмыс жасады. Тракторшы болып, Қазақстанда тың игерген.
Анасы - Ольга Демьяновна (1941 ж.т.) Мотыжин аудандық ауруханасының кіші медбикесі болған.

Роман Безсмертныйдың бірінші әйелі №286 орта мектептің тарих пәнінің мұғалімі Людмила Леонидовна. Екеуі тарих факультетінде оқып жүргенде шаңырақ көтерген.
Бірінші некесінен Роман Петровичтің 1989 жылы туған Лилия атты қызы бар.
Роман Безсмертныйдың қазіргі әйелі - Татьяна Мокриди. Бірінші некесінен Владислав (1991 ж.т.) атты ұлы бар. Жалпы балалары - Елизавета мен Анастасия (2012 жылы туған).

 Білімі 
Бессмертный Драгоманов атындағы Киев педагогикалық институтында тарих пәнінің мұғалімі мамандығы бойынша білім алды. Ол 1983 жылдан 1985 жылға дейін әскери борышын өтегендіктен оқуын 1990 жылы бітірді.
Институттың жоғары курсында оқып жүргенде Киев облысындағы Вишневом қаласындағы №3 орта мектепте жұмыс істеді. 1990 жылдың тамыз айынан бастап №2 Бородян орта мектебінде (Киев облысы) мұғалім болды.

1997 жылы Украина Ұлттық ғылым академиясының Ұлттық қатынастар және саясаттану институтында «Украина қоғамының әлеуметтік-саяси құрылымы (Донцовтың тұжырымдамасы)» тақырыбында кандидаттық диссертациясын қорғады.

 Саяси қызметі 
1994 жылы 28 жасында Киев облысы Макаровский ауданындағы No220 мажоритарлық сайлау округінде жеңіске жетіп, II-шақырылымдағы Жоғарғы Радаға алғаш рет Украинаның халық депутаты болды. Ол сайлауда Украинаның республикалық партиясы атынан ұсынылды.

Парламентте академик Игорь Юхновский басқаратын «Державнист» депутаттық тобының хатшысы болды. Кейінірек ол Михаил Сирота бастаған Конституциялық орталық тобының мүшесі болды және Мемлекеттік құрылыс, кеңестер мен өзін-өзі басқару жөніндегі комитеттің Кеңес және өзін-өзі басқару қызметі жөніндегі кіші комитетінің төрағасы болды.

Роман Петрович 1996 жылы 28 маусымда қабылданған Украина Конституциясының авторларының бірі деп аталады. Бұған дейін ол 1995 жылғы 8 маусымдағы Украинаның Жоғарғы Радасы мен Президенті арасындағы Конституциялық шарттың авторларының бірі болды.

1998 жылдан 2002 жылға дейін – Халықтық Демократиялық партиядан ІІІ сайланған Украинаның халық депутаты.

1997 жылы Украина Президентінің Украина Жоғарғы Радасындағы Леонид Кучманың тұрақты өкілі болып тағайындалды. Ол бұл қызметті бес жыл бойы, 2002 жылдың сәуіріне дейін атқарды.

2002 жылғы парламенттік сайлауда «Біздің Украина» оппозициялық блогының саяси үйлестірушісі және сайлауалды штабының орынбасары болды.

IV шақырылымдағы Жоғарғы Радаға "Біздің Украина" блогынан өтті. "Біздің Украина" фракциясының мүшесі, Мемлекеттік құрылыс және жергілікті өзін-өзі басқару комитетінің мүшесі болды.
нобай|оңға|200px|Роман Петрович Бессмертный коалициялық келісімге қол қоюда     
2004 жылғы президент сайлауы кезінде - президенттікке кандидат Виктор Ющенконың сайлауалды штабының жетекшісі; «Біздің Украина» мен Юлия Тимошенко блогы құрған «Халық күші» коалициясының орталық штабы басшысының орынбасары. 2004 жылдың қараша-желтоқсан айларында - сарғыш (оранжевый) төңкеріс кезінде Майдандағы шатырлы қаланың коменданты.

2005 жылдың наурызынан 2006 жылдың желтоқсанына дейін «Біздің Украина» халықтық одағы кеңесін басқарды.

2005 жылғы 4 ақпаннан 29 қарашаға дейін - Юлия Тимошенко және Юрий Ехануров үкіметтерінде әкімшілік-аумақтық реформалар бойынша Премьер-министрдің орынбасары.

Юлия Тимошенко үкіметі отставкаға кеткеннен кейін 2006 жылғы сайлауда «Біздің Украина» блогының сайлауалды науқанын басқарды.

2006 жылы «Біздің Украина» блогының тізімі бойынша 5-ші шақырылымның халық депутаты болды. Мемлекеттік құрылыс, өңірлік саясат және жергілікті өзін-өзі басқару комитетінің мүшесі. 2006 жылғы мамырдан желтоқсанға дейін - Жоғарғы Рададағы «Біздің Украина» фракциясының төрағасы. 2006 жылдың желтоқсанынан 2007 жылдың шілдесіне дейін - «Біздің Украина» халықтық одағы» партиясының Орталық атқару комитетінің төрағасы.

2007 жылы сәуірде Украина президенті хатшылығы меңгерушісінің орынбасары болып тағайындалуына байланысты Жоғарғы Раданың депутаты қызметінен кетті. Ол бұл қызметті 2009 жылдың мамырына дейін атқарды, содан кейін «Біздің Украинаның» атқарушы комитетін басқарды.

2010 жылғы 24 ақпаннан 2011 жылғы 3 маусымға дейін – Украинаның Беларусь Республикасындағы Төтенше және Өкілетті Елшісі.

2015 жылы Бессмертный Украинаның шығысындағы қақтығысты реттеу бойынша үшжақты байланыс тобының саяси тобында (Минск процесі) Украина өкілі болып тағайындалды.

2016 жылдың наурыз айында ол Аграрлық партияға мүшелікке өтіп, оның Орталық аппаратының басшысы болды.

2019 жылдың 26 ​​қаңтарында Киевте өткен «Рух +380» саяси күшінің құрылтай жиналысында ол осы партияның төрағасы болып сайланды.

2019 жылдың 4 ақпанында Орталық сайлау комиссиясы өзін-өзі ұсынған Роман Бессмертныйды Украинадағы президент сайлауына кандидат ретінде тіркеді.

 Дереккөздер 

Санат:Украина саясаткерлері
Санат:Украина мемлекеттік қайраткерлері
Санат:Халықтық Демократиялық партиясының мүшелері (Украина)
Санат:Украинаның вице-премьерлері
Санат:II шақырылымдағы Украина Жоғарғы Радасының халық депутаттары
Санат:III шақырылымдағы Украина  Жоғарғы Радасының халық депутаттары
Санат:IV шақырылымдағы Украина Жоғарғы Радасының халық депутаттары
Санат:V шақырылымдағы Украина Жоғарғы Радасының халық депутаттары
Санат:Украинаның Беларусьтегі елшілері
Санат:«Біздің Украина» партиясының мүшелері